Messiaanlik kogudus ja äratuskeskus
Au Jumal, Jeruusalem
TULD JERUUSALEMMAST
Pastor Oren Lev Ari
Shalom sõbrad! Tänan Jumalat selle eest,
et võime täna teleri vahendusel koos olla.
Olen Oren Lev Ari Jeruusalemmast, Au Kuninga kogudusest.
Räägin täna 7. kuust, mil juutidel on palju pühi.
See algab Rosh haShana'ga, mis on pasunapüha.
3. Moosese raamat 23:23 - Ja Issand rääkis Moosesega, öeldes:
Räägi Iisraeli lastega ja ütle: Seitsmendas kuus, esimesel päeval,
olgu teil hingamispäev, sarvehäälega meeldetuletatav püha kokkutulek.
Ärge tehke siis ühtegi argipäevatööd, vaid ohverdage Issandale tuleohver!”
See on Rosh haShana, sarvepuhumispüha.
Siis puhume šofarit. Mida räägib meile šofar?
Šofar räägib valmistumisest ainulaadseks päevaks.
7. kuul ehk septembris
valmistume Yom Kippuriks.
Enne seda on sarvepuhumispüha, mil puhutakse šofarit,
ja valmistutakse 10 päeva kuni Yom Kippurini.
Juudid käivad siis vanalinnas Nutumüüri ääres palvetamas
ning paluvad armu ja pattude andeksandmist.
Neid hüütakse 'slichot' ehk andekspalumispalvete päevad.
Tuld Siionist
Pasunapuhumine räägib ka Uues Testamendis valmistumisest.
Püha Vaim valmistab meid, Messia mõrsjat,
Issanda Jeesuse tulekuks.
Viimsepäeval, kui kuuleme šofari häält,
tuleb Jeesus pilvedes samamoodi nagu Ta taevassegi tõusis.
Need on niisiis Issanda pühad,
mis räägivad prohvetlikult Uue Testamendi sündmustest.
Kuna need on Issanda pühad,
veedame neid koos Tema rahva Iisraeliga.
Rosh haShana ehk 'uus aasta' algas sellest,
kui Jumal lõi inimese oma näo järele
ja andis talle meelevalla, õnnistas teda ja ütles:
"Olge viljakad ja teid saagu palju, täitke maa."
Inimese loomisest on nüüd möödunud 5773 aastat.
Esimene inimene oli hingeline,
kuid teine inimene, Jeesus Kristus, on vaimne.
Esimese kaudu saime surma,
kuid teise inimese, Jeesuse kaudu, saime igavese elu.
See on Jumala and.
Kümme päeva andekspalumist.
Jeesus andis meile ristil pattude andeksandmise.
Jumal lunastas meid needusest ja pattudest Jeesuse verega.
Yom Kippuri ehk Lepituspäeva kutsutakse Iisraelis ka
Suureks päevaks, Kohtupäevaks ja Lunastuspäevaks.
Juudid ütlevad üksteisele: "Gmar hatima tova!",
ehk "Kirjutatagu sind Eluraamatusse."
Teame, et see toimub Jeesuse vere läbi Taevas,
Jumala kuningriigis.
Seepärast me ei paastu pattude andekssaamiseks,
vaid selleks, et läheneda Jumalale ja öelda:
"Täname Sind, Taevaisa,
et andsid meie patud andeks Jeesuse ristil.
Koloslaste kirja 2. peatükk räägib, mida Jeesus ristil tegi.
Koloslaste 2:13 - "Ning teid,
kes olite surnud üleastumistes ja oma ihu ümberlõikamatuses -
teid on Jumal koos Kristusega elavaks teinud,
andestades meile kõik üleastumised,
kustutades ära meie võlakirja koos määrustega,
mis olid meie vastu, ning selle on ta kõrvaldanud,
naelutades selle risti külge.
Jumal on paljastanud valitsused ja meelevallad,
häbistanud neid avalikult, võidutsedes nende üle Kristuses.
Yom Kippur, lepituspäev, räägib meile,
et Jeesus mõistis hukka Saatana,
ja et Jeesus tuli mõistma kohut inimeste pattude üle oma ihus,
esimese inimese esimese patu,
kui ta ei kuuletunud Jumalale Eedeni aias.
Ristil Jeesus lunastas meid ja lepitas meie patud.
See on meie lepituspäev.
Piibel ei räägi asjata "Issanda pidupäevadest",
need olid tõesti Issanda prohvetlikud pühad,
ja tähistame neid täie arusaamisega,
kui Püha Vaim on meile ilmutanud,
kuidas need seostuvad uue lepingu ja Jeesusega.
Yom Kippur on Iisraeli rahva suurim päev.
See on sabatite sabat, mil keegi ei tööta,
kõik on suletud ja inimesed käivad valgeis rõivais.
On huvitav, et Ilmutuse raamat räägib
suurest hulgast valgeis rõivais inimestest,
kes on saanud oma patud andeks Jeesuse veres.
Au Kuninga kogudus
Iisraelis neil päevil toimuv on selle varikujutis,
kuid me pole enam varjus, vaid valguses,
kuna Jeesus on Jumala valgus,
ja Ta ütles, et meie oleme maailma valgus.
Me ei tähista Yom Kippuri kurva ilmega.
Jeesus keelas meid paastumast nii, et inimesed seda näevad.
Võidke pea õliga, peske nägu,
et inimesed ei näeks teie paastu.
Me ei paastu ka pattude andekssaamiseks,
vaid tänamaks Jumalat selle eest, et oleme juba andeks saanud.
Vaatame Efeslaste kirja 2. peatükki. See juhtub Iisraeli rahvaga.
Efeslaste 2:1-10 räägib sellest.
"Jumal on teinud elavaks ka teid,
kes te olite surnud oma üleastumistes ja pattudes,
milles te varem käisite selle maailma ajastu viisil,
vürsti viisil, kellel on meelevald õhus,
vaimu viisil, kes nüüdki on tegev sõnakuulmatute laste seas;
kelle seas ka meie kõik varem käisime oma lihalikes himudes,
tehes liha ja mõtete tahtmist mööda,
ning me olime loomu poolest viha lapsed nagu teisedki.
Aga Jumal, kes on rikas halastuselt,
on meid koos Kristusega teinud elavaks
oma suure armastuse pärast, millega ta meid on armastanud,
kuigi me olime surnud üleastumistes - armu läbi te olete päästetud! -,
ning on meid koos temaga üles äratanud
ja asetanud taevasesse olukorda Kristuses Jeesuses,
et näidata tulevastel aegadel oma armu võrratut rikkust
helduses meie vastu Kristuses Jeesuses.
Sest teie olete armu läbi päästetud usu kaudu -
ja see ei ole teist enestest, vaid see on and Jumalalt -,
mitte tegudest, et ükski ei saaks kiidelda.
Sest meie oleme tema teos,
Kristuses Jeesuses loodud heade tegude tegemiseks,
nii nagu Jumal on juba enne meile seadnud, et me teeksime seda."
Ta andis meile oma armus andeks ja päästis meid.
Paastume Yom Kippuril koos Iisraeli rahvaga
ja meenutame, mida Jumal tegi, kui Jeesus läks ristile.
Yom Kippur on meie suurim päev, lunastuspäev.
Kuulutame seda Iisraeli rahvale.
Kui Ta meile oma armu ja armastuse pärast halastas,
halastab Ta ka Iisraelile.
Roomlaste kiri 11:25 räägib Iisraeli rahvast.
On oluline teada, mis Iisraeliga toimub.
Asi pole vaid selles, et Iisrael tähistab neid pühi.
Need on Issanda pühad, Jumala seatud tähtajad.
Jumal näitab meile neis oma Poega Jeesust,
kuna kogu Pühakiri räägib Jeesusest.
Roomlastele 11:25 - Vennad, ma ei taha ju,
et teile jääks teadmata see saladus -
et teie poleks enda meelest targad -,
et Iisraelile on osaliselt tulnud paadumus,
kuni paganate täiskogus on sisse astunud,
ja nõnda pääseb lõpuks kogu Iisrael, nagu on kirjutatud:
Siionist tuleb vabastaja,
tema kõrvaldab Jaakobist jumalakartmatuse.
Ja see on minu leping nendele, kui ma kustutan ära nende patud” -
Yom Kippur -
"Evangeeliumi poolelt vaadates on nad küll Jumala vaenlased teie heaks,
aga valiku poolelt vaadates on nad armastatud esiisade pärast.
Jumal ei kahetse ju oma armuande ega kutsumist."
Näeme siis Uues Testamendis Yom Kippuri, lepituspäeva,
päeva, mil Jumal mõistab Saatana üle Iisraelis kohut.
Sama arm, mis toimib meie eludes,
tegutseb ka juutide elus.
Seepärast paastume ja meenutame sel päeval Iisraeli rahvast.
Tuletame meelde: "Andestasid meile ja päästsid meid oma armuga.
Kuulutame seda ka Iisraeli rahvale."
Naaseme 3. Moosese 23. peatükki.
Vaatame, mis tuleb pärast Yom Kippuri.
Möödas on pasunatepüha, ettevalmistuspüha,
ja seejärel suur päev Yom Kippur.
Pärast seda tuleb Lehtmajade püha,
mis kestab 7 päeva, ja 8. päev on Shmini Atseret.
7 päeva räägivad õnnistusest ja vabadusest,
õigupoolest juubeliaastast.
Kaheksas räägib igavikust.
Püha ajal istume lehtmajades ja meenutame kõrberännakut.
Kuidas see Uues lepingus teostub?
Tuld Siionist
See teostub, kui meenutame, et kõik siin maailmas on ajutine.
Kuid Jeesus ütles: "Lähen Isa juurde teile aset valmistama,"
igavest aset. Seda on oluline mõista.
Kui istume lehtmajas, mõistame,
et kõik on siin ajutine, nagu see lehtmajagi.
Kuid Jeesuse kaudu oleme saanud Jumala riigi.
"Keegi ei tule Isa juurde muidu kui minu kaudu."
Lehtmajas tähistame seda ja täname Jumalat.
Iga päev selle püha ajal toome Jumalale tänuohvri.
Vaatame Heebrealaste kiri 13:15,
millise kiitusohvri Jumal Jeesuse Kristuse kaudu saab.
Avage oma Piiblid Heebrealaste 13:15 kirjakohast.
"Viigem siis tema - Jeesuse - kaudu
alati Jumalale kiitusohvrit,
see tähendab tema nime tunnistajate huulte vilja."
Lehtmajade pühal kiidame Jumalat.
Lehtmajade pühal pühitsetakse ka Jumalalt tulevat vihma.
Nimetame seda õnnistuste vihmaks.
Pärast seda, kui pasunapüha valmistas meid Yom Kippuriks,
ja Jeesus suri ristil,
saame Galaatlaste 3. peatüki järgi Aabrahami õnnistuse.
Palume Jumalalt õnnistuste vihma.
Vaatame, mida Efeslaste 1:3 nende õnnistuste kohta ütleb.
"Kiidetud olgu Jumal ja meie Issanda Jeesuse Kristuse Isa,
kes meid on taevast õnnistanud kõige vaimuliku õnnistusega Kristuses."
Galaatlastele 3:6 -
Nii nagu Aabraham uskus Jumalat ja see arvestati talle õiguseks”,
nii mõistate teie, et need, kes on usust, on Aabrahami lapsed.
Kuna aga Pühakiri nägi ette, et Jumal teeb paganad õigeks usust,
siis ta kuulutas ette Aabrahamile rõõmusõnumit:
Sinus õnnistatakse kõiki paganaid.”
Nõnda siis õnnistatakse neid, kes on usust,
koos uskliku Aabrahamiga."
Lehtmajade püha meenutab meile Jumala õnnistusi.
Õpetussõnades öeldakse: "Issanda õnnistus teeb rikkaks,
oma vaev ei lisa sellele midagi juurde."
Kui Jumal õnnistab, ei saa seda keegi tühistada.
4. Moosese 23:19 on huvitav kirjakoht:
"Jumal ei ole inimene, et ta valetaks,
inimlaps, et ta kahetseks."
Kas tema ütleb, aga ei tee, või räägib, aga ei vii täide?
Vaata, mind on kästud õnnistada.
Tema on õnnistanud, mina ei saa seda tagasi võtta."
Lehtmajade püha meenutab meile Jumala õnnistusi.
Suurim õnnistus on see, et pääseme Jumala kuningriiki,
Jeesuse Kristuse kaudu Jumala enda juurde.
Jeesus ütles: "Mina olen tee, tõde ja elu;
keegi ei tule Isa juurde muidu kui minu kaudu."
Näeme Jumala õnnistusi ka maa peal.
Rõõmsaid pühi, sõbrad! Head ja magusat uut aastat!
Teie patud on teile andeks antud, kui usute Jeesust.
Yom Kippur on meile rõõmu püha.
Ja rõõmsat Lehtmajade püha, kallid vennad ja õed!
See räägib, et meil on Issanda õnnistus.
Meid on õnnistatud Jeesuses Kristuses,
kuna meil on Aabrahami usk, mis arvestati talle õigsuseks.
Miks ei võiks me tähistada seda koos Tema rahva Iisraeliga?
Miks ei võiks me palvetada, et Iisrael saaks neist pühadest sama ilmutuse?
Need on ju Issanda, Iisraeli Jumala, pühad.
Need pole rahvapühad, vaid Jumal on need seadnud.
3. Moosese 23:1 - Ja Issand rääkis Moosesega, öeldes:
Räägi Iisraeli lastega ja ütle neile:
Issanda seatud pühad, mis te peate kuulutama pühiks kokkutulekuiks,
minu seatud pühad on need."
Issand nimetas neid oma seatud pühadeks.
Tulgem siis, pidutsegem koos Iisraeli rahvaga!
Kui te veel ei usu Jeesust,
kui te pole võtnud Teda vastu oma südameisse,
avage oma südamed ja korrake minu järel see lühike palve:
Au Kuninga kogudus
Olen patune inimene. Anna mu patud andeks.
Usun, et Jeesus Kristus suri minu pattude eest
ja tõusis surnuist, et mind õigeks teha.
Avan oma südame. Tule mu südamesse, Jeesus!
Ole mu Päästja ja Issand, ja risti mind oma Püha Vaimuga.
Aita mul järgida Sind.
Ma palun Jeesuse Kristuse nimel.
Kui palvetasite selle palve, võtke meiega ühendust,
ja aitame teil leida koguduse,
mis teid armastab ja õpetab teile Jumala Sõna.
Tahan palvetada ka nende eest,
kes on varem usklikud olnud, kuid on Jumala armu hüljanud.
Tahan teile öelda: Jumal armastab teid.
Ta tahab teile andeks anda.
Palvetan Jeesuse nimel, et Jumal teid vabastaks.
Naaske Issanda juurde, tulge tagasi oma Taevase Isa juurde.
Naaske Tema kogudusse, kuna see on teie pere.
Oleme ihu liikmed ja üheskoos oleme Kristuse Ihu,
ning Tema on meie pea.
Palvetan teie eest, kellele on haiget tehtud,
et Jumal parandaks teie südamed ja hinged.
Palvetan ka nende eest,
kes vajavad füüsilist tervenemist. Tänu Sulle, Isa,
et Jeesuse vermete läbi on meile tervis tulnud.
"Ta saatis oma sõna ja tervendas nad."
Saadan Sinu sõna igasse kodusse ja peresse,
ja kuulutan täielikku tervenemist Jeesuse nimel
igasse südamesse ja ihusse.
Aitäh, Isa, et tervendad täna iga vaataja.
Kuulutan Jeesuse nimel minema kõik nõrkuse vaimud.
Sündigu Jumala tahe iga vaataja elus!
Meie Issanda Jeesuse nimel. Aamen.
Armastan teid, kuid Jumal armastab teid veel enam.
Hoidke ühendust! Saatke meile e-maile.
Issand õnnistagu sind ja hoidku sind!
Issand lasku oma pale paista sinu peale ja olgu sulle armuline!
Issand tõstku oma pale sinu üle ja andku sulle rahu!
Jeesuse Kristuse nimel.
Shalom kõigile Iisraelimaalt ja Jeruusalemmast!
Ülal on meie kontaktandmed Iisraelis, kui keegi tahab toetada meie tööd.
Tõlge: Monika Jaaguri